కోదాడ: పెళ్లిలో డీజే  కోసం రగడ.. చితక్కొట్టుకున్న బంధువులు WATCH LIVE TV
ఢిల్లీలో భారత్ vs బంగ్లాదేశ్‌ తొలి టీ20 డౌట్..?
ఢిల్లీలో వాతావరణ కాలుష్యం పతాక స్థాయికి చేరింది. ఆ ప్రభావం భారత్, బంగ్లాదేశ్ మధ్య వచ్చే ఆదివారం జరగనున్న తొలి టీ20 మ్యాచ్‌పై పడే సూచనలు కనిపిస్తున్నాయి.
Samayam Telugu | Updated:
Oct 27, 2019, 01:06PM IST
ఢిల్లీలో భారత్ vs బంగ్లాదేశ్‌ తొలి టీ20 డౌట్..?
భారత్, బంగ్లాదేశ్‌ మధ్య నవంబరు 3న జరగాల్సిన తొలి టీ20 మ్యాచ్‌పై అనుమానాలు నెలకొన్నాయి. ఢిల్లీలోని అరుణ్ జైట్లీ (ఫిరోజ్ షా కోట్ల) స్టేడియం వేదికగా మ్యాచ్ జరగాల్సి ఉండగా.. దీపావళి నేపథ్యంలో ఢిల్లీలో ప్రస్తుతం పొల్యూషన్ పతాక స్థాయికి చేరిన విషయం తెలిసిందే. దీంతో.. క్రికెటర్లు అనారోగ్యంబారిన పడే ప్రమాదం ఉన్నందున మ్యాచ్ నిర్వహణపై బీసీసీఐ పునరాలోచనలో పడినట్లు తెలుస్తోంది.
Read More: భారత్‌లో బంగ్లాదేశ్ టూర్.. మ్యాచ్‌ల షెడ్యూల్ ఇదే
2017, డిసెంబరులో భారత్, శ్రీలంక మధ్య టెస్టు మ్యాచ్ జరగగా.. అప్పుడు ఢిల్లీలో పొల్యూషన్ కారణంగా మైదానంలోనే శ్రీలంక ఆటగాళ్లు వాంతులు చేసుకున్నారు. కొందరు క్రికెటర్లు మాస్క్‌లు వేసుకుని మ్యాచ్ ఆడాల్సి వచ్చింది. అప్పటితో పోలిస్తే.. ఇప్పుడు పొల్యూషన్ మరింత పెరిగినట్లు తెలుస్తోంది. దీంతో.. మ్యాచ్ సమయానికి పరిస్థితి ఎలా ఉంటుందో..? అని ఇరు జట్ల ఆటగాళ్లు కంగారుపడుతున్నారు.
Read More: భారత్, బంగ్లా టీ20 సిరీస్‌ నుంచి ఓపెనర్ ఔట్
ఎయిర్ క్వాలిటీ ఇండెక్స్ ప్రకారం.. ప్రస్తుతం ఢిల్లీలో పొల్యూషన్ 357 పాయింట్లకి పెరిగినట్లు తెలుస్తోంది. ఇది 400కి పెరిగితే మాత్రం.. తీవ్రమైన అనారోగ్య సమస్యలు వచ్చే ప్రమాదం ఉన్నట్లు నిపుణులు అభిప్రాయపడుతున్నారు. దీపావళి నేపథ్యంలో గత మూడు రోజుల నుంచి పొల్యూషన్ భారీగా పెరిగినట్లు గణాంకాలు చెప్తున్నాయి. అయితే.. మ్యాచ్‌కి మరో వారం సమయం ఉండగా.. అప్పటిలోపు పొల్యూషన్ ఏ మేరకు తగ్గుతుందో..? చూడాలి. షెడ్యూల్ ప్రకారం వచ్చే ఆదివారం రాత్రి 7 గంటలకి తొలి టీ20 మ్యాచ్ జరగాల్సి ఉంది.